A comunicación

Cando transmitimos información, sentimentos, ordes, opinións ou consellos estamos comunicándonos, a este feito chamámoslle comunicación e nela interveñen os seguintes elementos:
➀ Emisor: é que transmite a información.
➁ Receptor: quen recibe esa información e a interpreta.
➂ Mensaxe: a información que se transmite.
➃ Código: conxunto de signos empregados para transmitir esa información. Este código debe de ser coñecido polo emisor e o receptor.
➄ Canal: é o medio físico polo que se transmite a mensaxe, o aire, o papel, o fío telefónico, ondas de TV...
➅ Contexto: o lugar, tempo, condicións sociais... nos que acontece a comunicación.
Segundo os medios empregados para establecer a comunicación temos dous tipos:
➀ Comunicación verbal: emprégase a lingua. Unha conversa, un libro...
➁ Comunicación non verbal: aquí a comunicación establécese mediante xestos, imaxes, movementos do corpo... Os sinais de tráfico, unha obra de ballet, un mimo... son algúns dos exemplos.